stanford-oval/wikipedia huggingface dataset:
Kesäolympialaiset 1900
Mitalitaulukko

Menestynein maa vuoden 1900 kesäolympialaisissa oli isäntämaa Ranska. Yksilötasolla eniten olympiavoittoja sai yhdysvaltalainen yleisurheilija Alvin Kraenzlein, joka saavutti neljä olympiavoittoa.
| Vuoden 1900 kesäolympialaisten mitalitaulukko> Sija | Vuoden 1900 kesäolympialaisten mitalitaulukko> Maa | Vuoden 1900 kesäolympialaisten mitalitaulukko> Kultaa | Vuoden 1900 kesäolympialaisten mitalitaulukko> Hopeaa | Vuoden 1900 kesäolympialaisten mitalitaulukko> Pronssia | Vuoden 1900 kesäolympialaisten mitalitaulukko> Yhteensä |
| --- | --- | --- | --- | --- | --- |
| 1 |  Ranska | 25 | 41 | 34 | 100 |
| 2 |  Yhdysvallat | 19 | 14 | 14 | 47 |
| 3 |  Iso-Britannia | 15 | 6 | 9 | 30 |
| 4 |  Sekajoukkue | 6 | 3 | 3 | 12 |
| 5 |  Sveitsi | 6 | 2 | 1 | 9 |
| 6 |  Belgia | 5 | 5 | 5 | 15 |
| 7 |  Saksa | 4 | 2 | 2 | 8 |
| 8 |  Italia | 2 | 1 | 0 | 3 |
| 9 |  Australia | 2 | 0 | 3 | 5 |
| 10 |  Tanska | 1 | 3 | 2 | 6 |
| 10 |  Unkari | 1 | 3 | 2 | 6 |
| 12 |  Kuuba | 1 | 1 | 0 | 2 |
| 13 |  Kanada | 1 | 0 | 1 | 2 |
| 14 |  Espanja | 1 | 0 | 0 | 1 |
| 14 |  Luxemburg | 1 | 0 | 0 | 1 |
| 16 |  Itävalta | 0 | 3 | 3 | 6 |
| 17 |  Norja | 0 | 2 | 3 | 5 |
| 18 |  Intia | 0 | 2 | 0 | 2 |
| 19 |  Alankomaat | 0 | 1 | 3 | 4 |
| 20 |  Böömi | 0 | 1 | 1 | 2 |
| 21 |  Meksiko | 0 | 0 | 1 | 1 |
| 21 |  Ruotsi | 0 | 0 | 1 | 1 |
| Yhteensä | Yhteensä | 90 | 90 | 88 | 268 |
Lähde: Paris 1900 olympic.it. Viitattu 16.1.2016. (englanniksi)
Kohokohtia

Yhdysvaltain Alvin Kraenzlein voitti yleisurheilussa neljä lajia (60 metriä, 110 metrin aidat, 200 metrin aidat ja pituushypyn) ja on edelleen ainoa yleisurheilussa samoissa kisoissa neljä yksilölajia voittanut urheilija.
Ison-Britannian Charlotte Cooper voitti naisten tenniksen ja oli olympiahistorian ensimmäinen naisvoittaja.
Yhdysvaltain Ray Ewry voitti 16. heinäkuuta samana päivänä kolme kilpailua: vauhdittoman korkeushypyn, vauhdittoman pituushypyn ja vauhdittoman kolmiloikan.
Kaikkien aikojen nuorin olympiavoittaja on todennäköisesti alankomaalaisen soudun perämiehellisen kaksikon perämieheksi valittu arviolta 7–12-vuotias ranskalaispoika. Poika katosi palkintoseremonian jälkeen ja hänen henkilöllisyytensä ja tarkka ikänsä on jäänyt arvoitukseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Pariisin kisat olympic.orgissa
YLE Elävä arkisto: Ateenasta 1896 Lontooseen 1908
| n k  Olympialaiset |
| --- | --- | --- |
| Kesäolympialaiset |  1896  1900  1904  1906  1908  1912  1916  1920  1924  1928  1932  1936  1940  1944  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032  2036  |  |
| Talviolympialaiset |  1924  1928  1932  1936  1940  1944  1948  1952  1956  1960  1964  1968  1972  1976  1980  1984  1988  1992  1994  1998  2002  2006  2010  2014  2018  2022  2026  2030  2034  |  |
Kesäolympialaisten 1900 lajit ja kilpailutapahtumat
Ammunta | Golf | Jalkapallo | Jousiammunta | Kriketti | Kroketti | Köydenveto | Miekkailu | Pelota | Poolo | Purjehdus | Pyöräily | Ratsastus | Rugby | Soutu | Tennis | Uinti | Vesipallo | Voimistelu | Yleisurheilu
Valtiot kesäolympialaisissa 1900
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Alankomaat |  Argentiina |  Australia |  Belgia |  Böömi |  Haiti |  Espanja |  Intia |
|  Italia |  Itävalta |  Iran |  Kanada |  Kuuba |  Kreikka |  Luxemburg |  Meksiko |
|  Norja |  Peru |  Ranska |  Ruotsi |  Romania |  Saksa |  Sveitsi |  Tanska |
|  Unkari |  Iso-Britannia |  Yhdysvallat |  Venäjä |  Sekajoukkue |  |  |  |
Vuoden 1900 kesäolympialaisten osallistujamaat, uudet osallistujamaat sinisellä.
Hevospoolo käynnissä II olympiadin kisoissa
Soutukisat alkamassa Pariisissa
Johannes Nepomukilaisen pyhiinvaelluskirkko

| Johannes Nepomukilaisen pyhiinvaelluskirkko |
| --- | --- |
 Johannes Nepomukilaisen pyhiinvaelluskirkko.
Maailmanperintökohde
Sijainti:  Zelená Hora, Vysočinan lääni, Tšekki  49°34′48.7″N, 15°56′31.4″E
Tyyppi:  kulttuurikohde
Kriteerit:  iv
Tunnusnumero:  690
Valintahistoria
Valintavuosi:  1994
 Zelená hora
Johannes Nepomukilaisen pyhiinvaelluskirkko on tšekkiläisen arkkitehdin Jan Santini Aichelin viimeinen luomus. Kirkko sijaitsee Zelená Horassa lähellä Žďár nad Sázavoun kaupunkia Böömin ja Määrin rajalla Tšekissä.
Kirkko rakennettiin vuosina 1719–1727. Kun katolinen kirkko oli vuonna 1719 julistanut Johannes Nepomukilaisen kielen mätänemättömäksi, kirkkoa alettiin rakentaa Zelená Horaan, jossa hän oli saanut varhaiskoulutuksensa. Kirkko pyhitettiin välittömästi, kun Johannes oli julistettu autuaaksi, vaikka rakennstyöt kestivät vuoteen 1727.
Kirkko paloi vuonna 1784. Palossa osa katosta ja julkisivusta tuhoutui, ja ne rakennettiin uudelleen. Palon jälkeen kirkkoa ei ole muutettu merkittävästi.
Kirkko, jonka oli sisustanutkin Santini suurimmaksi osaksi itse, on huomattava rakennus goottipiirteillään ja monimutkaisella symboliikallaan, mikä oli melko harvinaista tuohon aikaan.
Kirkko lisättiin UNESCOn maailmanperintöluetteloon vuonna 1994. Se täyttää kriteerin iv ja on hyvä esimerkki gotiikan ja barokin tyylikausien välisestä arkkitehtuurista.
Kuvia

Ilmakuva kirkosta
Kirkon sisätilaa
Kirkon kupoli
Aiheesta muualla

Kuvia tai muita tiedostoja aiheesta Johannes Nepomukilaisen pyhiinvaelluskirkko Wikimedia Commonsissa
Unescon maailmanperintökohteet Tšekissä
Kladruby nad Labemin hevostila
Erzgebirgen ja Krušnohořín kaivosalue
Kroměřížin linna
Český Krumlovin historiallinen keskusta
Prahan historiallinen keskusta
Telčin historiallinen keskusta
Holašovicen historiallinen kylä
Pyhän kolminaisuuden pylväs
Juutalaiset korttelit ja Pyhän Prokopiuksen basilika Třebíčissä
Kutná Horan historiallinen keskusta ja kirkot
Lednice-Valticen kulttuurimaisema
Litomyšlin linna
Johannes Nepomukilaisen pyhiinvaelluskirkko
Villa Tugendhat
Wolin (saari)

Wolin
Wolinin saari kartalla.
| --- | --- |
Sijainti:  53°55′N, 14°30′E Länsi-Pommerin voivodikunta  Puola
Merialue:  Itämeri
Korkein kohta:  116 m
Pinta-ala:  265 km²
muokkaa - muokkaa wikitekstiä - muokkaa Wikidataa
Wolin (saks. Wollin) on saari Itämeressä Puolan luoteisrannikolla, Oderinhaffin edustalla. Świna-joki erottaa saaren Usedomin saaresta lännessä ja Dzwina-joki mantereesta idässä. Saari kuuluu Länsi-Pommerin voivodikuntaan ja on pinta-alaltaan noin 265 neliökilometriä. Saarella sijaitsee Wolinin kansallispuisto ja Wolinin kaupunki.
Saari liitettiin puolaan toisen maailmansodan jälkeen muiden alueiden yhteydessä, ja sen saksankielinen väestö karkotettiin.
Kuvia

Wolinin kaupunki saaren itäosassa.
Hotel Amber Baltic Międzyzdrojessa Itämeren rannalla.
Nostureita Świnoujścien satamassa.
Aiheesta muualla

Kuvia tai muita tiedostoja aiheesta Wolin (saari) Wikimedia Commonsissa
Wyspa Wolin Saaren viralliset kotisivut (puolaksi)
Woliński Park Narodowy (Arkistoitu – Internet Archive) Saarella sijaitsevan Wolinin kansallispuiston viralliset kotisivut (puolaksi) (saksaksi) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Dominikaanit Turussa

Kimmo Ojaniemi, Dominikaanit Turussa, 2005.
Dominikaanit Turussa on Veritas-eläkevakuutusyhtiön pääkonttorin edessä oleva veistos Turun Kaskenmäessä. Kimmo Ojaniemen tekemä veistos paljastettiin Veritas-yhtiön satavuotisjuhlavuonna 2005.
Teos pystytettiin paikalle, josta on löydetty 1200-luvulla Turkuun perustetun Pyhän Olavin dominikaanikonventin rakennusten raunioita. Veritas luovutti veistoksen Turun kaupungille 7. lokakuuta 2005.
Teos koostuu pyöreästä diabaasilaatasta, jonka päällä on pronssista ja messingistä valmistettuja munkkihahmoja ja suippokärkistä porttia kuvaava kaari. Kivijalustaan on kaiverrettu Pyhän Olavin konventin sinetti sekä arkeologisten kaivausten perusteella laadittu entisen luostarirakennuksen pohjapiirros.
Veistos sijaitsee Kaskenkadun ja Itäisen Rantakadun risteyksen Olavinpuistossa.
Juraj Pekarčík

| Juraj Pekarčík> Henkilötiedot |
| --- | --- |
Syntynyt: 12. syyskuuta 2005 (ikä 19) Trstená, Slovakia
Kansalaisuus:   Slovakia
Jääkiekkoilija
Pelipaikka:  hyökkääjä
Maila:  vasen
Pituus:  189 cm
Paino:  93 kg
Seura
Seura:  Moncton Wildcats
Sarja:  QMJHL
Pelaajaura
Pääsarjaura:  2021–
Aik. seurat:  HK Nitra (SloEL)
NHL-varaus:  76. varaus, 2023 St. Louis Blues
Juraj Pekarčík (s. 12. syyskuuta 2005 Trstená, Slovakia) on slovakialainen jääkiekkoilija. Pekarčík pelaa lainalla QMJHL-juniorisarjassa Moncton Wildcatsin joukkueessa. Hänellä on tulokassopimus NHL-seura St. Louis Bluesin kanssa kauden 2026–2027 loppuun saakka.
Pekarčíkin kasvattajaseura on HK Orava. Ennen Pohjois-Amerikan sarjoihin siirtymistä Pekarčík pelasi Slovakian Extraligassa HK Nitrassa. Hän on pelannut myös USHL-joukkue Dubuque Fighting Saintsin joukkueessa. NHL-joukkue St. Louis Blues varasi hänet kolmannella kierroksella 76. varausvuorolla vuoden 2023 NHL:n varaustilaisuudessa. Pekarčík on pelannut 35 Slovakian Extraligan runkosarjan ottelussa. Näissä otteluissa hän on syöttänyt kolme maalia.  Uran tilastot päivitetty 31. joulukuuta 2024.
Iso Tiilijärvi

| Iso Tiilijärvi |
| --- | --- |

Valtiot:  Suomi
Maakunnat:  Päijät-Häme
Kunnat:  Hollola
Koordinaatit:  61°00′11″N, 25°30′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vesijärven valuma-alue (14.24)
Tulouoma:  oja Keski-Tiilijärvestä
Laskuoja:  epäsuora yhteys Kiiskojasta Kutajärveen 
Järvinumero:  14.244.1.002
Mittaustietoja
Pinnankorkeus:  144 m  
Pituus:  1,3 km  
Leveys:  660 m  
Rantaviiva:  3,654 km  
Pinta-ala:  51,265 ha  
Saaria:  ei saaria 
 fiIso Tiilijärvi 
Iso Tiilijärvi  on järvi Päijät-Hämeen Hollolassa Tiirismaalla, Tiilijärven ja Tiilikankaan lähellä.
Maantietoa

Järven pinta-ala on 51 hehtaaria, ja se on 1,3 kilometriä pitkä ja 650 metriä leveä. Se sijaitsee ensimmäisellä Salpausselällä Tiirismaan luonnonsuojelualueen länsipuolella. Iso Tiilijärvi rajoittuu Rätäksuon alueeseen lännessä ja Soisalmensuohon kaakossa. Pohjoisrannalla on Tiirismäki, jonka laella on Tiirismaan radio- ja tv-masto. Järvellä ei ole kartan mukaan saaria, ja sen suurin syvyys on 15 metriä järven luoteispäässä. Rantaviivan pituus on 3,7 kilometriä. Rannoilla sijaitsee joitakin omakotitaloja ja vapaa-ajan asuntoja. Järven luoteispäässä on vedenottamo.
Luontoarvoja > Yleistä

Iso Tiilijärvi on oligotrofinen järvi, jonka vesi on poikkeuksellisen kirkasta niukkaravinteisuutensa vuoksi. Järvien vesi on pääasiassa pohjavettä, joka on peräisin Ensimmäisestä Salapausselästän harjusta ja joka tihkuu järven pohjasta esiin. Veden näkösyvyys on useita metrejä. Järvellä on taipumus happamoitua, mitä on torjuttu kalkitsemisella vuonna 1979. Iso-Tiilijärvi on lahtelaisten sukeltajien lähisukelluskohde. Sitä käytetään myös biologian opetuksessa. Kalastusoikeudet kuuluvat Vesalan kalastuskunnalle.lähde?
Luontoarvoja > Salapausselkä Geopark

Iso-, Keski- ja Vähä Tiilijärvi on otettu mukaan Salpausselkä Geoparkin suositeltuihin vierailukohteisiin. Järviä kiertää metsäpolut, jotka käyvät järven rannoilla. Rannassa sijaitsee levähdyspaikka ja uimaranta. Järven itäranta on suojeltua suomaata, jonka ylittää metsäpolkujen verkostoon kuuluvat pitkospuut.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Kotojärven valuma-alueeseen (14.244) järvi kuuluu. Järven vedenpinnan korkeus on 144,0 metriä mpy. Siihen laskee ainoana järvenä Keski-Tiilijärvi. Järven laskuoja Kiisoja lähtee vedenottamon läheltä järven luoteisosasta ja se laskee 2,3 kilometrin päässä Kutajärveen. Ojalle tulee pudotusta 62 metriä.
He tappoivat öisin

| He tappoivat öisin> The Act of Killing |
| --- | --- |

Ohjaaja:  Joshua Oppenheimer
Tuottaja:  Signe Byrge Sørensen
Säveltäjä:  Elin Øyen Vister
Kuvaaja:  Lars Skree
Leikkaaja:  Janus Billeskov Jansen Charlotte Munch Bengtsen Niels Pagh Andersen
Valmistustiedot
Valmistusmaa:  Norja Tanska Yhdistynyt kuningaskunta
Levittäjä:  Det Danske Filminstitut
Ensi-ilta:  31. elokuuta 2012
Kesto:  159 minuuttia
Alkuperäiskieli:  indonesia
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
He tappoivat öisin (The Act of Killing) on vuonna 2012 ensi-iltansa saanut Joshua Oppenheimerin ohjaama dokumenttielokuva, joka kertoo Indonesian 1960-luvun joukkomurhista. Se oli ehdolla  parhaan dokumentin Oscar-palkinnon saajaksi vuoden 2014 gaalassa. He tappoivat öisin sai parhaan dokumentin Bafta-palkinnon vuonna 2014. Elokuva on voittanut lisäksi Euroopan elokuva-akatemian vuoden 2013 parhaan dokumenttielokuvan palkinnon sekä Berliinin elokuvajuhlien dokumenttielokuvien Panorama-yleisöpalkinnon.
Vuonna 2016 He tappoivat öisin äänestettiin BBC:n kyselyssä tämän vuosisadan 14. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.
Aiheesta muualla

Elokuvan kotisivut (Arkistoitu – Internet Archive)
The Act of Killing leikkii sarjamurhia Leffatykki. 31.10.2013. Arkistoitu 23.2.2014. Viitattu 16.2.2014.
Miklós Németh

| Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Maa:   Unkari> Miesten yleisurheilu. |
| --- | --- | --- | --- |
|  Kultaa | Montréal 1976 | keihäänheitto |  |
Miklós Németh (s. 23. lokakuuta 1946) on unkarilainen entinen keihäänheittäjä ja olympiavoittaja 1976 Montréalista.
Aktiiviaikoinaan 183-senttinen ja 88-kiloinen Németh oli huippu-urheilija jo toisessa polvessa. Hänen isänsä Imre Németh oli moukarinheiton olympiavoittaja 1948 kisoista. Myös pojasta piti alkujaan tulla isänsä tavoin moukarinheittäjä, mutta moukari lensi vain 59,88 metriä, ja hän päätti vaihtaa lajia.
Ennen Montréalin kisoja eräs suurimmista ennakkosuosikeista oli Suomen Seppo Hovinen, joka ennen kisoja oli heitellyt varmantuntuisesti 90-metrisiä heittoja. Montrealin karsinnassa sekä Németh että Hovinen heittivät hieman alle 90 metriä. Finaalissa Németh kuitenkin heitti jo ensimmäisellä kierroksella uuden maailmanennätystuloksen 94,58, eikä tuohon tulokseen kyennyt kukaan vastaamaan. Lähimmäksi, 6,66 metrin päähän, pääsi Suomen Hannu Siitonen.
Montréalin kultamitali jäi Némethin uran ainoaksi arvokisamitaliksi. Münchenin 1972 olympialaisissa hän sijoittui seitsemänneksi tuloksella 81,98  ja Moskovan 1980 olympialaisissa kahdeksanneksi tuloksella 82,40. EM-kilpailuissa hän sijoittui Budapestissa 1966 viidenneksi tuloksella 79,82, Helsingissä 1971 yhdeksänneksi tuloksella 76,82, Roomassa 1974 seitsemänneksi tuloksella 81,06  sekä Prahassa 1978 kuudenneksi tuloksella 83,58.
Parhaat tulokset

94,58 (1) Montreal 26.7.1976 (Olympialaiset)
94,10 (1) Tukholma 4.7.1977
92,92 (1) München 17.6.1977
92,08 (1) Budapest 16.9.1976
91,94 (1) Koblenz 6.7.1977
91,38 (1) Budapest 25.6.1975
91,24 (1) Helsinki 30.6.1977
90,10 (1) Banska Bystrica 25.6.1977
89,64 (1) Budapest 6.6.1977
89,56 (1) Budapest 6.7.1976
Veli Yrjö Pernaa

Veli Yrjö Pernaa (s. 30. elokuuta 1934 Kauhava) on suomalainen eversti evp., filosofian tohtori ja professori h.c.selvennä
Koulutus ja ura

Pernaa aloitti palveluksen Ilmavoimissa lentäjänä vuonna 1953. Hän suoritti upseeritutkinnon Kadettikoulussa 1956, yleisesikuntaupseerin tutkinnon Sotakorkeakoulussa 1967 ja ylijohdon kurssin 1980. Virkauransa aikana hän opiskeli Helsingin yliopiston matemaattis-luonnontieteellisessä tiedekunnassa pääaineenaan fysiikka ja valmistui filosofian kandidaatiksi vuonna 1975.
Uransa loppuvaiheessa Pernaa toimi Ilmasotakoulun (myöhemmin Lentosotakoulu) johtajana ja Karjalan lennoston komentajana.
Siirryttyään eläkkeelle 1980 Pernaa toimi tuntiopettajana Kuopion teknillisessä oppilaitoksessa ja aloitti samalla jatko-opinnot Kuopion korkeakoulussa. Hän väitteli tohtoriksi 1988 aiheesta Tuotekehitys Suomen kehitysalueiden elektroniikkateollisuudessa ja toimi väitöksen jälkeen johtamisopin luennoitsijana Kuopion yliopiston yritystalouden laitoksella vuoteen 1992.
Pernaa kutsuttiin Karjalan lennoston killan tutkijaksi ja joukko-osastohistorian kirjoittajaksi 1990-luvun alkupuoliskolla. Työ, joka käsitti samalla Suomen hävittäjäilmailun historian vuosilta 1918–1980, tuotti vuonna 1997 teoksen Karjalan lennoston historia 1918–1980. Teos sai Kenraali Hannes Ignatiuksen kadettisäätiön kirjallisuuspalkinnon vuonna 2000.
Ilmavoimien historiatutkimus synnytti toisenkin kirjan (yhdessä eversti evp, valtiotieteen tohtori Vilho Lukkarisen kanssa). Vuonna 2008 julkaistu teos oli nimeltään Suomen ilmavoimat 1944–1980.
1990-luvun lopulla Pernaa ryhtyi avustamaan tutkimuksellisesti entisen puolustusvoimain komentajan kenraali Yrjö Keinosen perhekuntaa, kun Keinonen oli saanut syytteet ja tuomion ns. kellarijutussa. Tutkimus tuotti vuonna 2016 kirjan Kenraali Keinosen näytösoikeudenkäynti – tarkoitus pyhitti keinot.
Yksityiselämä

Pernaan vaimo on päiväkodinjohtaja Kyllikki ”Pia” Pernaa (o.s. Pikkusaari). Heillä on kolme lasta. Nykyinen asuinpaikka on Tammisaari.
Teokset

Kirjat
Tuotekehitys Suomen kehitysalueiden elektroniikkateollisuudessa: Kuopion Yliopisto, 1988
Karjalan Lennoston historia 1918–1980: Karjalan Lennoston kilta ry, 1997
Suomen Ilmavoimat 1944–1980 (yhdessä eversti Vilho Lukkarisen kanssa): Ilmavoimien Kiltaliitto ry, 2008
Kenraali Keinosen näytösoikeudenkäynti – tarkoitus pyhitti keinot: VYP-Kustannus, 2016
Artikkelit
Lentoammunnan virhetekijöiden määrittämisestä, Tiede ja Ase, 1979
Lukuisia kirjoituksia Kylkirautaan, Sotilasaikakauslehteen ja Kanavaan.
Johan Wallenius

| Johan Wallenius> Henkilötiedot |
| --- | --- |
Ammatti:  teologian tohtori, logiikan ja metafysiikan professori
Johan Wallenius (1698–1746) oli suomalainen teologian tohtori ja Turun akatemian logiikan ja metafysiikan professori. Kun piispa Jonas Fahlenius pakeni pikkuvihan aikana Ruotsiin Wallenius toimi piispan sijaisena.
Satulakilliahven

| Satulakilliahven> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Cyprichromis
Laji::  zonatus
Kaksiosainen nimi
 Cyprichromis zonatus  Takahashi, Hori & Nakaya, 2002 
Katso myös
   Satulakilliahven Wikispeciesissä  
Infobox OKVirheellinen NIMI-arvo: 
Satulakilliahven (Cyprichromis zonatus) on kirjoahventen (Cichlidae) heimoon kuuluva makean veden kalalaji.
Satulakilliahvenkoiras voi kasvaa korkeintaan 8,6 senttimetrin mittaiseksi ja naaras 8,1 senttimetrin mittaiseksi. Sillä on selkäevässään 13–15 piikkiruotoa sekä 14–16 pehmeää ruotoa ja peräevässä kolme piikkiruotoa ja 11–13 pehmeää ruotoa.
Satulakilliahven elää endeemisenä eli kotoperäisenä Tanganjikajärvellä Sambiassa. Laji on pohjakala. Se elää parvissa noin 9–30 metrin syvyydessä.
Heidi Lirkki

Heidi Lirkki (s. 31. elokuuta 1990) on suomalainen salibandyn pelaaja, pelipaikaltaan hyökkääjä. Ensimmäiset ottelunsa naisten Salibandyliigassa hän pelasi kausilla 2007–2008 ja 2008–2009 Tapanilan Erä III:n joukkueessa mutta liigajoukkueen vakiokokoonpanoon hän nousi vasta kaudella 2010–2011. Kaudet 2014–2017 hän edusti lappeenrantalaista NST:tä ja kaudet 2017–2020 nurmijärveläistä SB-Prota. Hän on voittanut SM-kultaa vuosina 2016, 2018 ja 2019 sekä saavuttanut SM-pronssia vuonna 2015.
Lirkki on pelannut Suomen naisten maajoukkueessa neljä ottelua ja saanut niissä kaksi syöttöpistettä.
Heidi Lirkin kaksossisko Jaana Lirkki on myös salibandyn pelaaja.
Kelankylä

Talvinen maisema Ranuan Kelankylällä.
Kelankylä (usein pelkästään Kela) on Ranuan kunnassa sijaitseva kylä. Kelankylä sijaitsee Siuruanjärven ja Siuruanjoen ja Kelajoen varrella. Asutus on sijoittunut harjumuodostelman päälle, pääosin seututien 858 varteen. Kylä sijaitsee lähellä Ranuan ja Pudasjärven kunnanrajaa, noin 35 kilometrin päässä Ranuan kirkonkylältä kaakkoon. Kelankylässä asuu noin 70 ihmistä. Kelankylän koulu lakkautettiin vuonna 2001. Kylästä löytyy kyläyhdistyksen ylläpitämä kota, ja sen pihalla on muun muassa lentopallokenttä.
Fentermiini

Fentermiini
Fentermiini (2-metyyli-1-fenyylipropaani-2-amiini) on ruokahalua alentava lääkeaine. Se on kemiallisesti amfetamiinin ja fenetyyliamiinin johdos. Fentermiini sai Yhdysvalloissa FDA:n hyväksynnän ruokahalua hillitsevänä lääkeaineena 1959. Fentermiinin kemiallinen kaava on C10H15N, moolimassa 149,23 g/mol ja CAS-numero 122-09-8.
Fentermiinin ja fenfluramiinin/deksfenfluramiinin sekoitusta kutsutaan "fen-pheniksi". Vuonna 1992 julkaistun tutkimuksen mukaan tämä yhdistelmä tehosi ylipainoon paremmin kuin laihdutuskuuri. Sen kuitenkin havaittiin altistavan sydänläpän vaurioitumiselle, ja FDA:n kehotuksesta aine vedettiin markkinoilta syksyllä 1997. Fentermiini metaboloituu maksassa.
YK on luokitellut fentermiinin huumausaineeksi vuonna 1981.
Fentermiinin käytöstä Suomessa

Fentermiiniä on ollut saatavilla useimmissa maissa. Suomessa tätä ainetta on ollut saatavilla lääkereseptillä nimellä Mirapront. Sen valmistaja oli Novo Industri. Fentermiinin käyttöön liittyy kuitenkin riippuvuuspotentiaali.
Suomessa tätä lääkettä annosteltiin ionivaihtajaan sidottuna olevina kapseleina. Siten niiden imeytyminen elimistöön hidastui sekä tasaantui.  Vuorokausiannostus oli 1-2 kapselia á 15mg vaikuttavaa ainetta, jolloin enimmäisenä vuorokausiannostuksena (max. dos.) oli 30 mg/vrk. Niiden annosvahvuus oli 15 mg/kapseli.
Tämän lääkeaineen ainoa käyttöaihe oli obesiteetin eli liikalihavuuden hoito. Fentermiinin käyttöön sisältyi useita varovaisuusmääräyksiä.
Nykyään Suomessa fentermiinillä on myyntilupa yhdistelmävalmisteena topiramaatin kanssa valmistenimellä Qsiva.
Fentermiinin käytön mahdolliset sivuvaikutukset

Mahdollisia sivuvaikutuksia ovat myös kohonnut verenpaine, takykardia, levottomuus tai unettomuus. Yliannostusoireisiin kuuluvat mm. levottomuus, aggressiivisuus, pahoinvointi, oksentelu, epäsäännöllinen sydämentykytys ja vapina.
Aiheesta muualla

PubChem
DrugBank
Fenetyyliamiinit eli fenyylietyyliamiinit
| --- | --- |
Amfetamiinit: 3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit: Adrenaliini |  Dopamiini | Metyylidopa | Noradrenaliini
Katinonit: 4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut: 2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Jalkavala

Jalkavala on Sastamalan Suodenniemellä Kourajärven rannalla sijaitseva kylä. Kylä rajautuu idässä ja pohjoisessa Kittilän kylään ja lännessä Kouraniemen kylään sekä Kittilän kylän Maunuksenmaan ulkopalstaan. Kylän eteläpuolella on Mouhijärven Tervamäen kylän maata. Jalkavalaan kuuluu myös 1600-luvulta periytyvä suuri Tarvaanmaan ulkopalsta Mouhijärven luoteisrannalla.
Jalkavalan kylästä on matkaa sekä Tampereelle että Poriin noin 60 kilometriä. Sastamalan keskustaan on matkaa noin 35 kilometriä.
Jalkavalan kylää alkukevään auringossa.
Jalkavalan nimen alkuperä

Rautavedeltä Pohjanlahdelle johtanut vanha vesireitti kulki Suodenniemen halki. Kylän nimen on arveltu syntyneen sen alueella olevasta vedenjakajasta, joka eräreitin yhden haaran käyttäjien oli ylitettävä jalan.